

**ÅRSBERETNING 2017**

**SAGENE IF**

1. STYRET 2

2. ADMINISTRASJONEN 3

3. UTVALG 4

4. ØKONOMI 5

5. MEDLEMSTALL 6

6. AKTIVITET 7

7. OPPFØLGING AV STRATEGI 2017 8

8. TILTAKSOMRÅDER 2018 10

9. AVDELINGENE 10

A. ÅRSBERETNING SAGENE IF ALLIDRETT 2017 11

B. ÅRSBERETNING SAGENE IF FOTBALL 2017 12

C. ÅRSBERETNING SAGENE IF INNEBANDY 2017 14

D. ÅRSBERETNING SAGENE IF BANDY 2017 17

E. ÅRSBERETNING SAGENE IF LANDHOCKEY 2017 19

F. ÅRSBERETNING SAGENE IF BRYTING 2017 20

G. ÅRSBERETNING SAGENE IF RUGBY 2017 22

H. ÅRSBERETNING SAGENE IF SYKKEL 2017 23

F. ÅRSBERETNING SAGENE IF TENNIS 2017 24

# 1. STYRET

Sagene IF ledes og forpliktes av styret som er Sagene IFs høyeste myndighet mellom årsmøtene. Styret består av et arbeidsutvalg som har 5 medlemmer, samt en representant fra hver avdeling/ idrett.

**Styrets oppgaver**

* Styre i tråd med NIFs og Sagene IFs lov og årsmøtets vedtak.
* Sørge for at Sagene IFs midler brukes i tråd med årsmøtets vedtak og at klubben har en forsvarlig økonomistyring.
* Oppnevne komiteer, utvalg eller personer for spesielle oppgaver og vedta mandat for disse.
* Representere Sagene IF utad og i overordnede organisasjonsledd.
* Styre klubbens mål- og strategiarbeid.
* Utøve arbeidsgiveransvar for Sagene IFs ansatte.
* Sørge for at Sagene IFs vedtatte retningslinjer for aktiviteten blir fulgt.
* Oppnevne ansvarlig for politiattest.
* Informere medlemmene om styrets arbeid og vedtak.
* Forberede klubbens årsmøte i tråd med Sagene IFs lov.

Styret arbeider etter følgende overordnede rammer:

* NIFs lov og Sagene IFs lov
* Sagene Ifs filosofi og strategi
* Sagene IFs budsjett
* Sagene IFs retningslinjer

**Styret sammensetning**

|  |  |
| --- | --- |
| *Styrets arbeidsutvalg:* | *Avdelingenes representanter i styret:* |
| Leder: Einar Eriksen  | Fotball: Hege Hammerø |
| Nestleder: Axel Grelland | Innebandy: Remi Nilsen |
| Styremedlem: Hilde Johnsrud  | Landhockey: Konstantin Müller |
| Styremedlem: Mohammad Adan  | Bryting: Johanne Thornes |
| Varamedlem: Inger Kolberg | Sykkel: Atle Kvien |
|  | Bandy: Didrik Bell |
|  | Rugby: Sonia GjesdalTennis: Mathias Hippe  |

**Styrets møter**

Styret har hatt 6 møter og arbeidsutvalget har hatt 10 møter i 2017. Styret har behandlet 35 vedtakssaker og 30 orienteringssaker. Arbeidsutvalget har behandlet 47 vedtakssaker og 43 orienteringssaker. Innkalling og protokoll fra samtlige møter er publisert på våre nettsider.

**Representasjon**

* Årsmøte NHO- idrett: Einar Eriksen
* Sosiokulturell aften i Bydel Sagene: Einar Eriksen
* Oslo Idrettskrets 100 års jubileum: Hilde R Johnsrud og Einar Eriksen
* Leder ISU- Sagene: Henning Strøm
* Inkluderingskonferansen: Einar Eriksen
* Daglig leder samling Oslo Idrettskrets: Vibeke Thiblin og Einar Eriksen
* Studietur til København sammen med Oslo Idrettskrets: Einar Eriksen
* Sagene IF har vært representert på årsmøter og ting i alle våre de særkretser og særforbund vi er medlem av.

**Sentrale saker**

Styret har prioritert følgende saker:

* Anlegg generelt og utbyggingen av Voldsløkka spesielt.
* Etablering av driftsavdeling og driftsmodell.
* Arbeidsgiverrollen og HMS- arbeid.
* Organisasjonsutvikling og økonomistyring på avdelingsnivå.
* Inkluderings- og rekrutteringsarbeid.
* Oppfølging av klubbens strategi.

**Sentrale utfordringer:**

* Rask vekst i antall medlemmer, idretter og ansatte gjør at styret har fått mer ansvar og flere oppgaver, samt at behovet for kompetanse er økende.
* Behovet for profesjonalisering og ønske om billig deltakelse står ofte i et motsetningsforhold til hverandre.
* Det har vært utfordringer med oppmøtet i styret det siste halve året.

# 2. ADMINISTRASJONEN

Sagene IF administrasjon holder til i Bjølsenhallen og på Voldsløkka. Administrasjonen består av 4 personer fordelt på 2,9 årsverk.

* Vibeke Thiblin – Daglig leder 100 % stilling.
* Kurt- Jarle Niltveit – Driftsleder 100 % stilling – ansatt 1. oktober 2017.
* Helge Lundvold – Driftsassistent 50 % stilling – ansatt 15. oktober 2017.
* Stig Færø- Landlie – Leder allidrett 40 % stilling.

**Administrasjonens oppgaver**

|  |  |  |
| --- | --- | --- |
| *DAGLIG LEDER* | *DRIFTSPERSONELL* | *ALLIDRETTSLEDER* |
| Sekretær for styret | Ansvar for at forpliktelser i driftsavtaler overholdes. | Lede allidrettsavdelingene i Sagene IF, inkludert Venner i aktivitet. |
| Representere Sagene IF utad | Tilrettelegge best mulig for Sagene IFs og brukernes aktivitet. | Utvikling og oppfølging av årsplan og budsjett |
| Lede administrasjonen | Leder for driftsavdelingen med ansvar for budsjett, øvrige ansatte og frivillige. | Ansettelse, oppfølging og veiledning av instruktører |
| Drift av kontoret.  | Etablere og følge opp drifts- og HMS/sikkerhetsrutiner for anleggene. | Står for kontakten med treningsstedene/ skolene |
| Leder av ledergruppa | Vinterdrift av Voldsløkka kunstisbane og Bjølsen kunstgress | Løse administrative oppgaver knytet til allidretten |
| Arbeidsgiveransvar for øvrig ansatte | Legging og preparering av is, drift av kjøleanlegg. | Søknad- og rapporteringsarbeid overfor Extrastiftelsen |
| Bistå avdelingenes arbeidsutvalg | Utføre enkelt vedlikehold, kontaktperson for kommunen ved større reparasjoner. | Markedsføring og rekruttering til allidretten |
| Oppfølging av økonomi (budsjett og regnskap) | Drive klubbens utleievirksomhet. | Videreutvikling av allidrettstilbudet |
| Lede HMS- arbeidet | Tilrettelegge best mulig for frivillige vakter og kioskdrift. |  |
| Sponsor- og markedsarbeid |  |  |
| Søknads- og rapporteringsarbeid |  |  |
| Medlemshåndtering |  |  |
| Redaktør for alle Sagene IFs publikasjoner på nett |  |  |

**Øvrige personer/ roller som har vært tilknyttet administrasjonen i 2017:**

* Stig Færø- Landlie:
	+ Leder sportslig utvalg fram til 31. mars – 20 % stilling.
	+ Anleggskonsulent fram til 1. oktober – 20 % stilling.
* Stian Pedersen – Leder venner i aktivitet fram til 31. desember - 20 % stilling.
* Tomm Skotner – Medlemskonsulent – Timebasert et- års kontrakt – 80 timer.
* Pak Ling Li – Leder skoleprosjektene, dugnadskoordinator Oslo Sommertid - Timesbasert.
* Terje Unnerud – Tilskuddskoordinator – oppdragstaker.
* Trenere – Om lag 60 personer ansatt på midlertidige (1 års) trener/instruktørkontrakter.
* Spillere – Kontrakter med 20 spillere på eliteserielaget for damer i innebandy.

**Sentrale saker administrasjonen har prioritert i 2017:**

* Drift av anlegg og kontor.
* Oppfølging av ansatte, avdelinger og utvalg.
* Inngåelse og oppfølging av klubbens avtaler.
* Etablering av driftsavdeling og driftsmodell.
* Utvikling av HMS- system og rutiner.
* Videreutvikling av inkluderings- og rekrutteringsarbeidet.
* Koordinering av dugnaden på Oslo Sommertid.

**Sentrale utfordringer:**

* Det er svært mange oppgaver som skal løses av en liten administrasjon.
* Klubben vokser fort på alle måter, og det er en utfordring å henge med.
* Det har vært spesielt krevende at vår nye driftsavdeling ikke har fått det utstyret de trenger.
* Vi er sårbare for sykdom/ fravær hos våre ansatte.

Virksomheten drives i henhold til årsmøtets målsetninger. Det er godt arbeidsmiljø og det er ikke rapportert om skader eller ulykker i forbindelse med arbeidet. Sykefraværet har vært lavt, men har betydelig negativ innvirkning på driften av klubben når det forekommer. Virksomheten forurenser det ytre miljøet i liten grad. Det er tatt grep sammen med Oslo kommune for å redusere forurensningen fra granulatet på kunstgresset og ismaskinen skal etter hvert byttes ut med en elektrisk maskin.

# 3. UTVALG

**Ledergruppa**

Ledergruppa består av alle ledere av avdelingene/ idrettene og alle ansatte med lederansvar, den styres av daglig leder.

Ledergruppas oppgaver er å sette styrets vedtak ut i live, sørge for best mulig drift av klubben, legge til rette for samarbeid mellom avdelingene, være høringsinstans for styret, påse god informasjonsflyt i klubben, følge opp regnskapsrapporter og utestående avgifter, samkjøre klubbens arbeid overfor overordnede organisasjonsledd, og å være en arena for diskusjon av fellesidrettslige saker.

Ledergruppa møtes om lag en gang pr. måned og har hatt 12 møter i løpet av 2017. De har behandlet 43 vedtakssaker og 53 orienteringssaker. Det har vært utfordringer med oppmøtet i ledergruppa siste halve året.

Saker som har fått prioritet i 2017:

* Rutiner for økonomistyring og oppfølging av utstående.
* Driftsmodell for anlegg.
* Inkluderings- og rekrutteringsarbeid.
* Kartleggingsskjema for oppfølging av avdelingene.
* Retningslinjer for sponsorarbeid.
* Dugnad på Oslo Sommertid.

# 4. ØKONOMI

Årsregnskapet viser et overskudd på kr. 543.980,- totalt for idrettsforeningen, alle avdelinger medberegnet. Styret foreslår at kr. 200.000,- av overskuddet investeres i klubbhuset i budsjettet for 2018, i tråd med vedtak på årsmøtet i 2017 vedr. bruk av overskudd fra Oslo sommertid. Styret foreslår at det resterende overskuddet overføres til egenkapitalen. Etter overføringen utgjør idrettslagets egenkapital kr. 2.558.671,- .

Forutsetningen om fortsatt drift er til stede, og årsregnskapet for 2017 er satt opp under denne forutsetning. Styret mener at årsregnskapet gir et rettvisende bilde av idrettslagets eiendeler og gjeld, finansielle stilling og resultat, og kjenner ikke til forhold for øvrig som kan innvirke på dette.

Sagene Idrettsforening har en lov som er i tråd med lov for Norges idrettsforbund og olympiske og paralympiske komité. Styret har ansvarsfullt og lojalt fulgt NIFs regnskapsbestemmelser, og styrets årsberetning er avgitt i tråd med regnskapsloven.

Regnskapsføring ble i 2017 utført av Christiania Regnskapskontor AS, og revisjon av Revisorpartnere AS. (Byttet navn fra Revisorhjelpen AS i 2017).

**Hovedtall:**

|  |  |  |  |
| --- | --- | --- | --- |
|  | **Resultat** | **Budsjett** | **Avvik** |
| **Inntekter** | 6583674 | 5660000 | 923674 |
| **Utgifter** | -6040906 | -5772435 | -268471 |
| **Finans inntekter/ kostnader** | 1213 | 0 | 1213 |
| **Resultat** | 543981 | -112435 | 656416 |

**Hovedtall avdelingene:**

|  |  |  |  |
| --- | --- | --- | --- |
| **Avdeling** | **Resultat** | **Budsjett** | **Avvik** |
| Hoved | 236557 | 4500 | 232057 |
| Allidrett | 17180 | 0 | 17180 |
| Venner i Aktivitet | -985 | 0 | -985 |
| Innebandy | 85964 | 232000 | -146036 |
| Innebandy senior | -324288 | -167000 | -157288 |
| Fotball | 100550 | -86000 | 186550 |
| Fotball senior | 127131 | -17000 | 144131 |
| Bandy | 141540 | -112000 | 253540 |
| Landhockey | -90225 | -100000 | 9775 |
| Sykkel  | 97316 | 102000 | -4684 |
| Bryting | -43205 | 3065 | -46270 |
| Rugby junior | 61833 | 4000 | 57833 |
| Rugby senior | 99547 | 23500 | 76047 |
| Tennis | 35066 | 500 | 34566 |

**Styrets kommentarer**

Økonomien til Sagene IF vokser raskt. I perioden 2011 – 2016 har omsetningen økt fra 1,9 mil til 6,6 mil. Overordnet skyldes dette økning i antall medlemmer og økte tilskudd fra det offentlige. For Sagene IF har større rammer/ pott for Grasrotandelen, lokale aktivitetsmidler (LAM) og momskompensasjonsordningen betydd mye. Utgiftene vokser også, fra 2,2 mil i 2012 til 6 mil i 2017. I hovedsak skyldes dette økte kostnader knyttet til flere medlemmer, samt en profesjonalisering av både driften og det sportslige. Anleggene vi drifter betyr også mye for klubbens økonomi, det gir både driftstilskudd og leieinntekter. Styret peker på at anleggene gir klubben store muligheter på arrangementssiden. Her ligger det et stort potensial for å øke inntektene og det økonomiske handlingsrommet som pt ikke er utnyttet i særlig grad.

Det store overskuddet i 2017 skyldes:

* Overskuddet fra dugnaden på Oslo Sommertid.
* Flere medlemmer.
* Driftstilskudd for Voldsløkka kunstisbane.
* Økning i rammene til en rekke offentlige tilskudd (momskompensasjon, lokale aktivitetsmidler)
* Overføringer fra Oslo Rugbyklubb (del av Sagene IF i 2017)
* Stadig bedre kostnadskontroll.

Styrets har gjennom hele 2017 hatt fokus på økonomistyring:

* Rutinene for budsjettarbeid er forbedret (mal, prosess, oppfølging).
* Rutinene for regnskapsrapportering er forbedret (mal, hyppighet, tilpasset behov, lagskasser)
* Rutinene for innkreving av avgifter er forbedret (rapporter, ansvar, medlemskonsulent)

# 5. MEDLEMSTALL

Sagene IF har hatt 1.759 medlemmer i 2017. Dette er en økning på 146 medlemmer (9 %) fra 2016.

Av klubbens medlemmer er 1.277 menn (72,6 %) og 482 kvinner (27,4 %). Det er en økning av både menn og kvinner fra 2016, men denne veksten er betydelig større for menn enn kvinner. Andelen kvinner synker derfor fra 28,8 % i 2016 til 27,4 % i 2017.

Av klubbens medlemmer er 57 % under 19 år (1002 medlemmer) og 43 % over 19 år (757 medlemmer). Antall medlemmer under 19 år har økt fra 55,7 % i 2016 til 57 % i 2017. Det er veksten i aldergruppen 6- 12 år) som står for hele veksten. Det er nedgang både i aldersgruppene 0- 5 år og 13- 19 år.

På avdelingssiden er det vekst i landhockey, bandy, bryting, rugby og tennis. Veksten er størst i rugby og tennis. Fotball og Triatlon holder seg på samme nivå som i fjor. I allidrett, innebandy og sykkel er det nedgang. Nedgangen er størst i allidrett.

**Medlemsoversikt Sagene IF 2011 - 2017:**

|  |  |  |  |
| --- | --- | --- | --- |
| **Kjønn** | **Kvinner** | **Menn** | **Total** |
| **Alderstrinn** | 0-5 | 6 - 12 | 13-19 | 20- 25 | 26- | 0-5 | 6- 12 | 13- 19 | 20- 25 | 26-  |  |
| **2011** | 19 | 86 | 3 | 22 | 41 | 26 | 219 | 134 | 40 | 189 | **779** |
| **2012** | 18 | 72 | 9 | 16 | 66 | 22 | 176 | 112 | 41 | 238 | **770** |
| **2013** | 7 | 117 | 28 | 16 | 83 | 17 | 306 | 150 | 61 | 345 | **1130** |
| **2014** | 62 | 112 | 33 | 29 | 85 | 101 | 288 | 90 | 57 | 439 | **1296** |
| **2015** | 32 | 95 | 50 | 23 | 141 | 60 | 205 | 186 | 71 | 465 | **1328** |
| **2016** | 48 | 156 | 93 | 23 | 145 | 56 | 336 | 209 | 76 | 471 | **1613** |
| **2017** | **34** | **189** | **92** | **18** | **149** | **56** | **447** | **184** | **90** | **500** | **1759** |

**Medlemsoversikt avdelingene 2011 - 2017:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2011** | **2012** | **2013** | **2014** | **2015** | **2016** | **2017** | **Endring 2016- 2017** |
| **Tall** | **%** |
| **Fotball** | 404 | 305 | 421 | 408 | 598 | 677 | 676 | - 1 | - 0,15 |
| **Innebandy** | 199 | 233 | 288 | 287 | 222 | 257 | 251 | - 6 | - 2,3 |
| **Landhockey** | 46 | 37 | 73 | 64 | 27 | 27 | 61 | 34 | 126 |
| **Bandy** | 15 | 27 | 28 | 31 | 26 | 74 | 120 | 46 | 62,2 |
| **Sykkel** | 67 | 76 | 101 | 171 | 206 | 233 | 204 | - 29 | - 12,4 |
| **Triatlon** |  | 4 | 5 | 7 | 16 | 17 | 18 | 1 | - 5,9 |
| **Allidrett** | 46 | 88 | 157 | 234 | 133 | 184 | 118 | - 66 | - 35,9 |
| **Bryting** |  |  | 49 | 80 | 74 | 75 | 132 | 57 | 76 |
| **Rugby** |  |  |  |  | 33 | 38 | 135 | 97 | 255,3 |
| **Tennis** |  |  |  |  |  | 31 | 127 | 96 | 309,7 |
| **Sagene IF**  | **777** | **770** | **1130** | **1296** | **1328** | **1613** | **1759** | **146** | **9** |

# 6. AKTIVITET

**Idretter**

Sagene Idrettsforening har i 2017 organisert aktivitet i fotball, innebandy, landhockey, bandy, bryting, rugby, sykkel og triatlon og tennis. I tillegg har vi et tilbud om allidrett for barn 3- 6 år og en allidrettsgruppe for funksjonshemmede barn og ungdom.

**Anlegg**

På anleggsfronten har det skjedd mye i 2017:

1. Det er etablert en driftsavdeling og en driftsmodell for anlegg.
2. Vi har fått i gang driften av nye Voldsløkka landhockey- og kunstisbane.
3. Vi har fått inn vinterdrift av Bjølsen kunstgress som en fast del av vår anleggsdrift.
4. Kommunen har kommet i gang med byggingen av klubbhuset.
5. Det er laget en KVU for nedre del av Voldsløkka og bystyret har vedtatt å byge skole.
6. Vi har pusset opp møterommet i Bjølsenhallen.
7. Det er lagt kunstgress i Bjølsenparken.

**Arrangementer**

Sagene IF har også i 2017 hatt en lang rekke arrangementer. Vi har arrangert åpne og gratis idrettsskoler i fotball, innebandy, bandy, landhockey, bryting, rugby og tennis. Til sammen 446 barn deltok på disse tiltakene. Fotballavdelingen hadde stor suksess med Tine- fotballskole i sommer. Klubbens ungdommer var vertskap for Sommerpatruljen for tredje året på rad.

**Kurs**

Klubben har også i 2017 satt opp en egen kursplan for våre tillitsvalgte. Planen består av kurs nyttige for alle våre idretter. Alle kursene er gratis og åpne for alle medlemmer i klubben.  Avdelingene kan bestille egne kurs. Temaene har vært førstehjelp, Sagene IFs anti- doping arbeid, Klubbadmin, hallvakt, kosthold og basistrening. For første gang kjørte vi også vårt egenutviklede kurs for nye medlemmer og tillitsvalgte” Velkommen til Sagene IF”.

**Skoleprosjekter**

Sagene IF har i 2017 videreutviklet vårt samarbeid med skolene i nærmiljøet. Vi har satt sammen et opplegg der vi tilbyr aktivitetsskolene at Sagene IF kjører kurs i 6 av våre idretter etter et fast årshjul. Skolene/ AKSene betaler medlemskap (100 kr) for alle deltakerne slik at de meldes inn i Sagene IF. I 2017 har Bjølsen, Nordpolen og Fernanda Nissen skole vært med. Til sammen har 143 barn deltatt på skoleprosjektet i 2017.

**Oslo Sommertid**

I 2017 ble Voldsløkka for første gang brukt som konsertarena. Oslo Sommertid gikk av stabelen siste helgen i juni, hovedattraksjonen var Marcus & Martinus. Sagene IF jobbet dugnad før, under og etter konserten. Dette var vår største dugnad noensinne, over 400 stk bidro. Vi tjente gode penger på arrangementet, og satt igjen med omkring. 350.000,- som skal gå til klubbhuset.

**Bydel og nærmiljø**

Sagene IF inngikk i 2016 en samarbeidsavtale med bydel Sagene. Avtalen gir Sagene IF både et økonomisk tilskudd til drift og et tilskudd til å dekke treningsavgifter for barn og ungdom fra familier med lav betalingsevne i bydelen. Sagene IF skal til gjengjeld være en aktiv bidragsyter i lokalmiljøet slik at flest mulig får anledning til å drive med idrett lengst mulig.

I 2017 har alle barn 6- 12 år fra bydel Sagene betalt sin treningsavgift til Sagene IF. Den viktigste forutsetningen for dette, i tillegg til gode rutiner for oppfølging, har vært tilskuddet fra bydelen. Sagene IF har også en del ungdommer fra familier med lav betalingsevne, men i 2017 var det ikke nok midler til å dekke treningsavgiften for disse. Enkelte har fått dekket deler av avgiften og vi har tilbudt alle å jobbe inn sin treningsavgift på dugnad.

Sagene Idrettsforening har også i 2017 vært en aktiv bidragsyter i lokalmiljøet:

* Deltatt på bydelsdagene.
* Tilbudt gratis storbyaktivitet i 6 idretter for barn 6- 12 år.
* Hatt gratis aktivitet i 6 idretter for elevene ved AKSene på 3 av nærmiljøets skoler.
* Vært initiativtaker i arbeidet med utbyggingen av Voldsløkka
* Bidratt med vår kompetanse i SALTO- arbeidet i bydelen.
* Videreutviklet vårt tilbud til barn og ungdom med spesielle ved å etablere et super- lag i innebandy og en allidrettsgruppe for autister.
* Hatt tett kontakt med de kommunale boligene ang kommunikasjon og informasjon til beboerne.

# 7. OPPFØLGING AV STRATEGI 2017

Årsmøtet i 2017 vedtok en strategiplan, som hovedstyret har fulgt opp i sitt arbeid. Styret startet arbeidet med å definer hvilke tiltak en skulle jobbe med i 2017 for å komme nærmere målene. En fordelte deretter ansvarsområder og satte frister for når en skulle være i mål med tiltakene. Status på arbeidet med tiltakene ble gjennomgått på hvert styremøte.

Under følger en statusrapport.

|  |  |  |  |  |
| --- | --- | --- | --- | --- |
|  | **ANLEGG** | **ORGANISASJONSUTVIKLING** | **REKRUTTERING** | **ÅPENHET OG INKLUDERING** |
| ***BESK.*** | ***Sagene IF skal bidra til å forvalte Voldsløkka på best mulig måte, og følge opp videre utvikling av området.*** | ***Sagene IFs avdelinger skal få på plass en strukturert og stabil drift*** | ***Sagene IF skal ha rekruttering av yngre medlemmer i alle idretter.*** | ***Sagene IF skal nå fram med informasjon til alle våre medlemmer, og vi skal tilrettelegge for at flest mulig driver med idrett lengst mulig.*** |
| ***MÅL*** | 1. *Etablere god drift av nye og gamle anlegg*
2. *Få i gang utbyggingen av Voldsløkka del 2*
3. *Overholde våre forpliktelser i driftsavtaler.*
4. *Alle anlegg og flater skal være mest mulig i bruk*
 | 1. *Fokus på kompetanseheving*
2. *Folk i alle verv*
3. *Oppfølgingsrutiner for drift*
4. *Fotball skal bli kvalitetsklubb nivå 1*
 | 1. *2000 medl. innen 2020*
2. *65% av medl. skal være under 19 år.*
3. *Vi skal bli mer attraktive for jenter enn i dag.*
 | 1. *Forbedring og forenkling av informasjon.*
2. *Ha tydelig politikk på at samlede kostnader for å delta skal være lave.*
3. *Fokus på rekruttering av frivillige med ulik bakgrunn.*
4. *Få flere ungdommer til å fortsette på idrett.*
5. *Skape tilbud til flere grupper*
 |
| ***TILTAK***  | 1. *Få på plass gode driftsavtaler*
2. *Etablere en driftsavdeling som fungerer*
3. *Sørge for vinterdrift på Bjølsen kunstgress.*
 | 1. *Forbedre kursplanen og øke deltakelsen.*
2. *Mottaksapparat/ system for nye tillitsvalgte.*
3. *Etablere oppfølgingsrutiner for avdelingene*
4. *Rollebeskrivelser av alle verv.*
5. *Få i gang sponsorarbeidet.*
6. *Sette sportslig plan ut i live.*
 | 1. *Sette allidrett som rekrutteringsarena i system.*
2. *Få i gang skole-prosjektet på alle 5 nærskoler.*
3. *Forbedre storbyprosjekter og øke deltakelsen.*
4. *Finne ut hvorfor jentene ikke er med og hva vi kan gjøre med det.*
5. *Lage system på mottak av nye medlemmer.*
 | 1. *Sette kommunikasjonsplanen ut i live.*
2. *Vedta tak på egenandeler på reiser.*
3. *Finne ut hvordan vi skal snakke om økonomi.*
4. *Få til en rabattordning for å delta på flere idretter.*
5. *Lage korps av kulturtolkere med ulik bakgrunn.*
6. *Sette opp Sagene IF Funkis som egen avdeling.*
 |
| ***STATUS*** | **Driftsavtaler:** * Mangler kun landhockeybanen og klubbhuset, disse vil være klar til sommeren.
* Drift nedre del – ikke tatt stilling til enda.

**Driftsavdeling:** * Driftsavdeling er etablert, trenger flere vikarer.
* Fokus: bli kjent, nødvendig opplæring, skaffe utstyr, etablere rutiner.
* Driftsmodell for anlegg vedtatt og satt ut i live.
* Driftsleder har kjørt interne kurs i ismaskinkjøring, rett til å utstede kursbevis.
* Mangel på utstyr = stor utfordring.

 **Vinterdrift Bjølsen kunstgress:** * Vinterdrift ikke i budsjettet 2017 pga mistet NC
* Driftsavdeling + driftsmodell = vinterdrift hvert år fom 2017/2018.
* Investert i utstyr + opplæring = Ta driften selv.
* Vinterdriften jan - mars 2018 har ikke fungert. pga; 1) Vær, 2) Leverandør av opplæring og utstyr leverte ikke iht avtale, 3) Lite erfaring.

 | **Kursplan –forbedre + øke delt:** * Kursmateriale er utviklet.
* E- kurs for styremedlemmer på plass.
* Mulighet for avdelingene til å bestille egne kurs.
* Markedsført hardere, også via Facebook.
* Antall deltakere har økt, men fremdeles for få.

**Mottaksapparat for tillitsvalgte:*** Sageneif.no laget som klubbhåndbok.
* Laget del av sageneif.no med info “for frivillige”.
* Laget materiale og kurs de kan bruke/ delta på.
* Må tas i bruk.

**Oppfølgingsrutiner avd.:*** Verktøy + rutiner = vedtatt og igangsatt.
* Styrerep = klarere ansvar for sin avdeling.
* Ledergruppa er en fast del av klubbdriften.
* Oppfølgingen blir ofte mas eller krisehåndtering.

**Rollebeskrivelser for alle verv:*** Oversikt over klubbens organisering publisert.
* Laget og publisert rollebeskrivelser for alle verv.
* Laget del av sageneif.no med info “for frivillige”.
* Rollebeskrivelser på avdelingsnivå mangler.

**Få i gang sponsorarbeidet:** * Retningslinjer for sponsorarbeid er vedtatt.
* Sponsorinntektene øker, men er fremdeles små.

**Sportslig plan ut i live:** * Vedtak i styret: Legge ned SU + revidere planen = rammer for avdelingenes planer og utvalg.
* Kun fotball jobber med egne sportslige planer.

 | **Medlemstall:*** Økt fra 1.613 til 1.759 medlem 2016- 17
* Andel medl. U19 år økt 55,7- 57% 2016-17

**Allidrett som rekrutteringsarena:*** Egen Facebookside og hard markedsføring.
* Velkomstpakker til alle.
* Instruktør for alle grupper.
* Plan samarb. avdelingen – allidrett vedtatt.
* Slitt med drift = antall deltakere gått ned.
* Ny rekrutteringsleder 1/3 2018

**Skoleprosjekter på alle 5 nærskoler:** * 2016: 1 skoler, 51 delt.
* 2017: 3 skoler, 143 delt.
* Velkomstpakker til alle deltakere.
* Hovedlaget har tatt over finansieringen.
* Utfordring å få dem over i klubben.

**Storby – forbedre + øke delt.:*** 2016: 6 tiltak = 173 deltakere
* 2017: 7 tiltak = 446 deltakere
* Felles og hard markedsføringskampanje.
* Velkomstpakker til alle deltakere.
* Fokus hva skjer etter skolen, mangler mye.

**Hvorfor få jenter, hva gjøre med det?** * Flere bilder/ historier om jenter på nett.
* Startet kartlegging = dans, kampsport.
* 73 % menn, 27 % kvinner (ned fra 29 %)!

**Mottak av nye medlemmer:** * Info nye: Brosjyre, kurs, sif.no, mange språk.
* Velkomstpakke delt ut til alle nye medl.

 | **Kommunikasjonsplanen ut i live:** * På plass hovedlaget, langt igjen avdelingene.
* Sif.no: laget som klubbhåndbok, økning ant. besøk: 8.000- 12.000 pr mnd.
* Sosiale medier: stor aktivitet, økning ant. følgere (Face = 1.500, Insta = 620)
* I mål med: årshjul, grafisk profil, bildebank, arkiv, epost, sentralbord, nyhetsbrev, kursplan, velkomstpakker, publiseringsplan.
* Styret vedtatt oppgrad. nettside og medl. syst.

**Tak på egenandeler på reiser:** Ingenting gjort. **Hvordan snakke om økonomi:** * Engasjert en medlemskonsulent.
* Tydelig info ut om” alle” med og hvordan.
* Medieoppmerksomhet for lave priser.
* Publisert info om våre utstyrsordninger.

**Rabattordning delta flere idretter:** * Praktisk vanskelig pga medlemssystemet.
* Vedtak = vurderes på nytt når nytt medl. syst.

**Korps av kulturtolkere:** Ingenting gjort.**Sagene IF funkis egen avdeling:** Ingenting gjort.   |

# 8. TILTAKSOMRÅDER 2018

**Styret peker på følgende sentrale tiltaksområder i det videre arbeidet:**

* Anlegg – Få opp god drift av klubbhuset og få i gang regulering/ finansiering av nedre del.
* Organisasjonsutvikling – Få til en strukturert og stabil drift av våre avdelinger/ idretter.
* Rekruttering – 2000 medlemmer innen 2020 – flere jenter og flere barn og ungdom.
* Åpenhet og inkludering – Tilrettelegge for at flest mulig vil være med lengst mulig.

# 9. AVDELINGENE

**Avdelingenes årsberetninger ligger vedlagt:**

1. Allidrett
2. Fotball
3. Innebandy
4. Landhockey
5. Bandy
6. Bryting
7. Rugby
8. Sykkel
9. Tennis

***Sig. styret***

Einar Eriksen Hege Hammerø

Axel Grelland Remi Nilsen

Hilde Johnsrud Johanne Thornes

Mohammed Adan Didrik Bell

Inger Kolberg Kontantin Müller

 Sonia Gjesdal

 Atle Kvien

 Mathias Hippe

## http://www.n3sport.no/Downloads/54706/docs/Sagene_logo_farger_35mm.jpgA. ÅRSBERETNING SAGENE IF ALLIDRETT 2017

**LEDELSE**

Stig Færø- Landlie er leder for Sagene IF allidrett, det inkluderer 4 allidrettsgrupper og Venner i aktivitet (VIA). Benedicte Kristiansen har vært instruktør for samtlige allidrettsgrupper i 2017. Stian Pedersen har hatt ansvaret for VIA og er også trener for VIA.

Siden allidrett og VIA består av kun 3 personer, har vi kun hatt sporadiske møter. Kommunikasjonen mellom lederne er god og det har derfor ikke vært nødvendig med mange møter.

Allidrett har prøvd å opprettholde, og øke antall medlemmer i gruppen. Fokuset har vært å ha instruktører med langsiktig tankegang for å sikre trygghet i gruppene. I tillegg har mye tid gått med på å utvikle VIA, samt søke midler for videre drift.

**AKTIVITET**

Allidrett har hatt 4 treninger i uken, vi har ikke deltatt på noen arrangementer.

Fokus er på lek og moro, ikke sportslige prestasjoner.

VIA har hatt to treninger i uken, og vi har deltatt på Løvelekene. VIA har startet en ny gruppe, gruppen er for autistiske barn i barneskolealder. Aktiviteten finansieres av Extrastiftelsen.

**MÅL**

Vi har ikke helt nådd ønsket medlemstall i Allidretten. Vi ser det som helt avgjørende å ha instruktør på plass. Men vi trenger instruktør som er med på sikt, og som er med på å skape miljø i de ulike gruppene. Det er også en stor utfordring av Bjølsen skole stadig er stengt og kommunikasjonen omkring dette ikke har fungert optimalt.

I VIA har vi klar målene vi satt. Sakte men sikkert øker medlemstallet i VIA. Vi startet opp ny gruppe i høst for autistiske barn. Denne gruppen har vi akkurat satt i gang med men ser at det er et behov i bydelen.

## http://www.n3sport.no/Downloads/54706/docs/Sagene_logo_farger_35mm.jpgB. ÅRSBERETNING SAGENE IF FOTBALL 2017

**ARBEIDSUTVALGET**

Arbeidsutvalget i Fotballavdelingen består av:

* Leder: Ine Øvrum
* Medlemsansvarlig: Einar Eriksen
* Sportslig leder: Morten Hagen
* Dommeransvarlig: Pak Ling Li
* Økonomiansvarlig: Vidar Uglane
* Fair play/Materialforvalter: Siri Kvenild

Det har ikke vært noen fast møtestruktur.

De viktigste sakene AU har jobbet med er trenerutvikling, sportslig plan, oppstart av klubbdommere, gratis fotballskole for alle 1.klassinger i bydelen og sertifisering til kvalitetsklubb.

**REPRESENTASJON**

Representasjon 2017:

* AU var representert på Styreseminar i Sagene IF.
Einar Eriksen sitter i FAIR Play utvalget i Oslo Fotballkrets.
* Miriam Olsbø sitter i styret i Oslo Fotballkrets
* Morten Hagen, Ine Øvrum og Einar Eriksen representerte Sagene IF på kretstinget i Oslo Fotballkrets.
* Einar Eriksen deltok på Forbundstinget (NFF)

**AKTIVITET**

Rekruttering:

* Det er god rekruttering til fotballskolen – om lag 40 nye medlemmer.
* Det er også god rekruttering til årskullene i barnefotballen.
* Det er noe frafall fra ungdomsfotballen.
* Senioravdelingen er i vekst og har fått flere nye lag.

Kurs og kompetanse:

* Vi er godt i gang med arbeidet med sertifisering til kvalitetsklubb.
* Flere har gjennomført Grasrottreneren og andre trenerkurs
* Dommere har deltatt på vår og høstsamling
* Sportslig utvalg er på plass og arbeidet med en sportslig plan er i gang.
* Det er gjennomført klubbdommerkurs, og de deltakerne som ønsker det har vært dommere for våre barnelag.

Anlegg:

* Sagene IF fotball har stått for driften av Voldsløkka garderober.
* Vi har også vinteren 2016/2017 hatt vinterdrift på Bjølsen kunstgress.

Arrangementer:

* Sagene- dagen
* Tine- fotballskole
* Fotballskole for Nordpolen AKS.

Påmeldte lag 2017:

|  |  |  |  |  |  |  |  |
| --- | --- | --- | --- | --- | --- | --- | --- |
| **Aldersgruppe** | **11'er** | **9`er** | **7'er** | **5'er** | **Herre** | **Dame** | **Totalt** |
| **Senior** | 3 |   | 5 |   | 7 | 1 | 8 |
| **Junior (16+)** | 2 |   |   |   | 2 |   | 2 |
| **Ungdom (13-15)** | 1 | 2 | 2 |   | 3 | 2 | 5 |
| **Barn (11-12)** |   |   | 9 |   | 6 | 3 | 9 |
| **Yngre barn (7-10)** |   |   |   | 12 | 8 | 4 | 12 |
| ***Totalt*** | *6* | *2* | *16* | *12* | *26* | *10* | *36* |

Resultater:

For dette henvises det til årbok for Oslo fotballkrets som ligger ute på NFF Oslo sine sider.

****

## C. ÅRSBERETNING SAGENE IF INNEBANDY 2017

**ARBEIDSUTVALGET**

Arbeidsutvalget har bestått av:

* Leder: Odd Arne Hauge
* Nestleder og medlemsansvarlig: Jørn Roald Svendsen (Nestleder)
* Dommeransvarlig: Snorre Korrell
* Medlem: Hilde Røer Johnsrud
* Medlem: Siri Moe
* Medlem: Bård Gullik Hagen

Det er avholdt 10 møter i 2017.

Det har vært tatt opp ca. 80 saker totalt, hvor det har vært lagt vekt på å få gjennomført følgende:

1. Bedre kommunikasjonslinjer mellom ledelse og trenere/lagledere.
2. Få på plass trener og spillere på damer elite.
3. Klarere linjer på utvalg og ansvarsområder og kortere vei til riktig beslutningstaker, samt styrke AU med flere personer/utvalg.
4. Bedre økonomistyringen
5. Legge til rette for forståelse og gjennomføring av hallvakter og kontroll på dette.
6. Satse på rekruttering og legge større ressurser i juniorarbeidet.

Vi har i 2017 hatt 3 deltagere på årsmøte Oslo/ Akershus bandyregion avdeling innebandy, årsmøte i Norges Bandyforbund, innebandyseksjonen, samling i regi av NBF innebandyseksjonen.

**AKTIVITET**

Den sportslige beretningen omtaler sesongen 2017/2018

**Rekruttering:**

Sagene IF innebandy har hatt et skjørt minilag i sesongen, som har deltatt på et par minirunder. Vi har gjennomført åpen og gratis bandyskole og deltatt i skoleprosjektet. Dette omfatter gutter og jenter i alderen 5-12 år. Deltakelsen har vært god.

**Arrangementer:**

Vi hadde ingen minirunde i 2017, men vil søke om å få dette tildelt i 2018/2019. Vi arrangerte en aktivitetsrunde for gutter høsten 2017.

**Lagene:**

Vi har i år hatt 12 lag i seriespill:

*Senior:*

1. Damer Elite spill i Eliteserien for damer
2. Damer 2 spill i 1 divisjon damelag
3. Damer 3 spill i 3 divisjon damelag
4. Old girls
5. Herrer 1 i 2 divisjon
6. Herrer 2 i 3 divisjon
7. Herrer 3 i 4 divisjon
8. Herrer veteran

*Junior:*

1. Jenter 17
2. Jenter 15
3. Jenter 14
4. Gutter 14

**Sportslige resultater (omfatter sesongen 2017/2018):**

Det har vært en ok resultatmessig utvikling på samtlige av våre juniorlag, særlig J17, til tross for at de er så få. J14 hadde en tung start uten fast trener, men det har absolutt gått framover. J15 har utviklet mer av det taktiske, som de har vist som en styrke i flere kamper nå mot slutten av sesongen. G14 sliter med lavt antall spillere, men med bra treningsopplegg og hjelp fra jentespillere har de hatt en god utvikling hele sesongen. I tillegg til det har det i stor grad fungert bra med dispensasjon av yngre spillere. «Alle skal få sjansen», dvs alle på j14/15 som har ønsket det har fått lov til å prøve seg på J17-treninger. Juniorleder har opplevd en del utfordringer mellom enkelte trenere, men har inntrykk av at det har blitt bedre i løpet av sesongen. Juniorleder har foreslått at 2-3 J15-jenter blir med på J17-trening hver uke.

Vi deltok også i regions-cupen for Oslo og Akershus. Damer elite kom til semifinalen. Flere av de andre lagene gikk også langt. J17 vant sin regions-cup, og slo Tunet i finalen. Juniorlagene deltok i Zone cupen i Fredrikstad i mai, og J17 deltok i Gothia Cup, der de ble nummer 2, som beste norske lag i turneringen. J17 skal også spille NM-sluttspill.

Herrelagene har også hatt en utvikling i riktig retning, etter at vi har reorganisert. Damelagene har fungert meget bra i år. J16 har også fått prøve seg på seniornivå for å se hva fremtiden bringer.

*Senior:*

Herrer:

* Herrer 1 ble nr 1 i sin avdeling i 2 divisjon og kvalifisert for opprykk til 1 div. Øst
* (takket nei til opprykk)
* Herrer 2 ble nr 2 i sin avdeling i 3 divisjon
* Herrer 3 blir topp 3 i sin avdeling i 4 divisjon (ikke ferdigspilt)
* Veteran blir topp 3 i veteranserien (Ikke ferdigspilt)

Kvinner:

* Elite kvinner blir topp 3 i Eliteserien (Ikke ferdigspilt)
* Damer 2 ligger an til topp 4 i 1 divisjon (Ikke ferdigspilt)
* Damer 3 ligger an til topp 4 i 3 divisjon (Ikke ferdigspilt)
* Old Girls ligger an til topp 4 (Ikke ferdigspilt)

*Junioravdelingen:*

Jenter:

* J14 blir sannsynligvis nr. 5/6 (Ikke ferdigspilt)
* J15 blir sannsynligvis nr. 6 (Ikke ferdigspilt)
* J17 blir sannsynligvis nr.2

Gutter:

* G14 blir sannsynligvis nr. 2

**Oppfølging av strategi/ handlingsplan/organisasjon og kommunikasjonslinjer**

*Rekruttering:*

Junior sportssjef Hilma Thofte har kommet godt i gang i rollen, og jobbet hardt både med tilrettelegging for eksisterende lag, og med rekruttering. Ansettelsen er det viktigste løftet på lenge, og anses nødvendig for å sikre rekruttering og beholde de spillerne vi har. For å stimulere de minste, har vi også besluttet på å sette ned treningsavgiften. Vi viderefører arbeidet med Innebandyskolen (storbyprosjekt). Vi har fått til en der den gratis innebandyskolen går over 6 uker – deretter må de melde seg inn og begynne på minitrening. Vi har nå en god struktur på plass, med trenere og halltid (i Bjølsenhallen og på Bjølsen skole). Likevel har det vist seg vanskelig å få et ønsket antall spillere. Vi fortsetter arbeidet neste sesong. Vi har også satt i gang et skoleprosjekt sammen med Bjølsen, Fernanda Nissen, Nordpolen og Lilleborg for å styrke ytterligere muligheter for rekruttering og aktivitet for de yngste i hallene.

*Struktur:*

* AU har også jobbet med strukturen for å kunne opprettholde og eventuelt øke den aktiviteten vi har i dag. Vi fortsetter å utvikle strukturen for fremtiden. AU har bestemt at vi skal ha følgende utvalg i på plass før sesongstart i 2017/2018:
* Laglederutvalg
* Sportslig utvalg (Sportssjef senior, Sportssjef Junior)
* Arrangementsutvalg (sportslig/sosialt)
* Hall- og kiosk utvalg
* Markeds/sponsor utvalg
* Juniorutvalg (Hilma, Hilde og Siri)

I tillegg har vi opprettet en webansvarlig for å gjøre siden vår mer attraktiv, både for medlemmer og rekrutteringsmuligheter.

Det har vært en nedadgående kurve på antallet aktive innebandyspillere og derfor må vi øke satsingen på rekruttering i junioravdelingen. I tillegg er det viktig å bevare eksisterende medlemmer og hente inn nye i senioravdelingen.

**Forslag til strategi/handlingsplan videre**

|  |  |
| --- | --- |
| **PRIORITET** | **STRATEGI/ TILTAK**  |
| 1 | Øke rekrutteringen.  |
| 2 | Sørge for ressurspersoner til alle roller |
| 3 | Øke samarbeidet ytterligere på tvers av lag |
| 4 | Sportslig utvalg med utviklingstrapp |
| 5 | Sponsorarbeid/markedsføring |

****

## D. ÅRSBERETNING SAGENE IF BANDY 2017

**ARBEIDSUTVALGET**

Henning Strøm har fungert som leder av bandyutvalget. AU består av Axel Grelland, Didrik Bell og Hanne Krogenæs.

Didrik Bell har vært avdelingens representant i hovedstyret i Sagene IF.

Axel Grelland fungerer også som nestleder i hovedstyret og som økonomiansvarlig.

Arbeidsutvalget har hatt to formelle møter og kommunisert hyppig på mail og over telefon.

Henning Strøm har deltatt på årsmøtet i bandyseksjonen i Norges bandyforbund sommeren 2017.

**AKTIVITET**

**Anlegg:**

Nye Voldsløkka kunstis- og landhockeybane åpnet høsten 2017 og har gitt et betydelig løft for bandyavdelingen. Aktiviteten har økt på alle områder og gitt bandyavdelingen en mulighet til å satse fremover på bygging av nye lag og på et bedre samarbeid med skoler og frivillige organisasjoner i nærmiljøet.

**Skoleprosjektene:**

Sagene IF arrangerte vinteren/våren 2017 bandyskole for aktivitetsskolen på Bjølsen skole. Dette prosjektet ble meget vellykket og har dannet grunnstammen i det nye 2009-laget som ble startet høsten 2017.

**Bandyskolen:**

Sagene har IF arrangert åpen og gratis bandyskole for alle bydelens barn på onsdagene våren 2017 og på torsdagskveldene høsten 2017. Her har det vært noe lavere oppmøte våren 2017 men oppmøtet ble svært bra høsten 2017 i forbindelse med åpningen av den nye kunstisbanen.

Sagene IF bandy har ansatt Trym Thorsen som hovedtrener for Sagene IF sine knøttelag og bandyskole høsten 2017. I tillegg er Edward Lundvold, Storm Kolltvei-Christensen og Aleksander Osvoll ansatt som trenere for bandyskolen.

**Lagene:**

Sagene IF hadde et sammensatt lag i 2004-serien fram til våren 2017. Dette laget gikk dessverre i oppløsning høsten 2017 og laget måtte trekkes fra serien.

Sagene bandy startet et nytt sammensatt 2009-lag høsten 2017. Dette laget har hatt en imponerende vekst både aktivitetsmessig og sportslig. De deltar i seriespillet og har også vært med på flere cuper.

A-laget: Våren 2017 ble det tatt initiativ fra bandyavdelingen for å få startet et A-lag i bandy.

Responsen var overveldende og vi har nå et A-lag som har deltatt i seriespillet høsten 2017. De har blitt en bra sammensveiset gjeng som holder et bra nivå. Laget er motivert for å satse i videre seriespill i de kommende sesongene.

**Utfordringer videre:**

Utfordringer som det nye arbeidsutvalget må ta tak i er å få en skikkelig satsning på jentebandyen i Sagene IF. I et likestillingsperspektiv har vi fremdeles en vei å gå. En jentekoordinator bør hentes inn før neste sesong starter.

Det er også viktig at det hele tiden startes nye aldersbestemte lag for hver sesong. Neste sesong bør det startes opp et nytt 2010-lag på basis av årets bandyskole og skoleprosjekter.

Bandyavdelingen har hatt store økonomiske investeringer i perioden grunnet innkjøp av nye drakter og annet bandyutstyr. Det nye arbeidsutvalget bør også ta tak i arbeidet med å skaffe bandyavdelingen en hovedsponsor. Det er stort potensiale med mye reklameplass både på drakter og på den nye bandybanen.

Bandyavdelingen vil også ha et økende behov for bandydommere og flere trenere i ferd med at avdelingen vil vokse i årene som kommer. Det nye arbeidsutvalget må gå i en dialog med Norges bandyforbund for å få en rekrutteringsplan på dette området.

Voldsløkka cup er noe som bringer fram gode minner hos de fleste bandyspillere av god, gammel årgang. Neste vinter bør Sagene IF blåse liv i en mindre utgave av denne cupen som siste gang ble arrangert i 1997. En bandycup generer både inntekter og aktivitet til klubben, men dette har foreløpig blitt nedprioritert grunnet høyt arbeidspress og stort aktivtetsnivå i den første sesongen med splitter ny kunstisbane.

# http://www.n3sport.no/Downloads/54706/docs/Sagene_logo_farger_35mm.jpg

## E. ÅRSBERETNING SAGENE IF LANDHOCKEY 2017

**ARBEIDSUTVALGET**

**Sammensetning:**

* Michael Abramowski: Leder
* Konstantin Müller: Representant i styret i Sagene IF
* Suhail Karim: Medlemsansvarlig
* Syed Ali Abbas: Dugnadsansvarlig

**Møter:**

Siden AU består bare av fire personer, ble det ikke holdet noen formelle møter. Saker som skulle behandles ble tatt opp i direkte møter etter treninger eller kamper. Med hensikt til utviklingen av klubben generelt i 2017 vurderer lederen å endre denne praksis.

**Viktige saker:**

Stort fokus i 2017 var på den nye landhockeybanen på Voldsløkka. Den ble ferdigstilt på sommeren og krevde en del innsats rundt denne tiden. Også Oslo sommertid krevde ekstra innsats fra AU til å mobilisere medlemmene.

Høyest prioritet innom AU i 2017 har vært **rekruttering** av nye medlemmer, med fokus på ungdom. Vi har involvert skoler i Sagene-området for å vekke interesse i hockey og gjennomført en landhockeyskole i september. Den nye banen var en stor fordel her, liksom budsjettøkningen som avdelingen fikk fra styret.

**AKTIVITET**

Vi har fortsatt med å vedlikeholde seniorlaget og å hjelpe nye medlemmer til å finne sin plass i avdelingen. I tillegg ble et barnelag bygd opp og en trener ansatt. Aktiviteter til barnerekruttering i 2017 var AKS-prosjektet med lokale skoler før fellesferien og Landhockeyskole i september.

Innendørs 2016/17 deltok seniorlaget i Eliteserien og havnet på 6. plass. Utendørs 2017 kom Sagene sist i serien på grunn av fortsatt lavt antall seniorspillere (utendørs spiller man med 11 spillere vs. Innendørs med 6, og mindre enn 8 spillere fører til walkover). Vi fikk låne tre veteranspillere fra Furuset til de fleste kampene og rakk å unngå walkover, med ett unntak til sesongslutten.

Barnelaget har (per januar 2018) 5 registrerte barnemedlemmer på trening, pluss to til som forventes å melde seg inn i de neste ukene. For første gang i mange år deltok et Sagene-barnelag i minirunde i januar 2018.

Nevneverdig er også at vi stilte fire dommere igjen til eliteserien. Det er første gangen i flere år at vi bidrar med dommere igjen og er enda én pekepunkt til at utviklingen går frem.

**MÅL**

Rekrutteringsaktivitetene har vist mindre stor effekt enn forventet, særlig etter at vi fikk den nye landhockeybanen, men vi ser en første tilvekst i slutten av året og tidlig 2018, særlig blant barn under 12 år. Den nye banen eksponerte oss også i media, og vi fikk mer oppmerksomhet fra internasjonale hockeyspillere (menn og kvinner) som ville fortsette med sin hobby her i Oslo. Dette førte til mer stabilitet i seniorlaget.

# http://www.n3sport.no/Downloads/54706/docs/Sagene_logo_farger_35mm.jpg

## F. ÅRSBERETNING SAGENE IF BRYTING 2017

**ARBEIDSUTVALGET**

**Sammensetning:**

* Leder: Cato Hverven
* Medlem: Martha Angelica Roholdt
* Sportslig leder: Hakim Salim og Hamid Rharbal

**Møter:**

Regelmessige møter ca. 1 gang pr mnd.

Vi har ifm ansettelsen av 3 nye hjelpetrenere også begynt med regelmessige trenermøter hvor disse planlegger termin-liste, fordeler tider m.m.

**Representasjon:**

Vi hadde klubbesøk av generalsekretær i Norges Bryteforbund ifm vår juleavslutning.

**Sentrale saker:**

Saker som har vært vist mye oppmerksomhet:

* Vi har fokusert på hvordan vi kan øke jenteandelen i klubben.
* Vi har jobbet med å tilpasse oss en stor økning i medlemsmasse.

Vi har hatt utfordringer knyttet til verdier/ holdninger hos enkelte av våre medlemmer og har brukt mye tid på samtaler med utøvere enkeltvis og som gruppe mht. hvilke verdier vi har og som er ufravikelige. Vi har etablert et ordtak; "en for alle, alle for en". Videre har vi understreket for både utøvere og foresatte/foreldre at vår klubb er et nøytralt sted mht. sosial bakgrunn, etnisitet, religion/livssyn, kjønn m.m. Andre regler som vi har hatt utfordringer med er felles språk og ingen innblanding fra foresatte inne i trenings-salen.

**AKTIVITET**

Vi har ila året gjennomført bryteskole med bra deltagelse. Tilbakemeldingen fra foresatte og utøvere er at de gjerne vil starte med bryting på et senere tidspunkt. Skoleprosjektet har hatt stor deltagelse fra 3 skoler og flere har begynt i klubben som følge av dette.

Vi fikk ila året tilgang til mer treningstid i kampsportsalen, noe som førte til at vi kunne ta inn flere medlemmer og dele opp aktiviteten i flere partier. Vi fikk en gave fra Sparebankstiftelsen som gjorde det mulig å få på plass alt nødvendig utstyr som drakter, sko, overtrekkere og dukker.

Vi har deltatt på ca. 15 stevner i året som helhet, flesteparten av disse i høst-sesongen. Knøtter/nybegynnere har hatt fine erfaringer med dette. Junior-utøverne har hatt gode resultater og flere ganger er vi kåret til beste klubb.

Vi har fått god kontakt og fint nettverk i Norges Bryteforbund.

**MÅLSETNINGER OG VEIEN VIDERE**

Året sett under ett så har vi hatt en dobling av medlemsmassen. Dette er mer enn vi hadde satt oss som mål. Siden vi fikk tilgang til kampsportrommet mandager, i tillegg til helgen, så har vi merket større interesse. "Voksesmerter" er viktig stikkord når vi skal beskrive året som har gått.

For vår del er det viktig å få mer treningstid og på andre dager enn bare helgen og mandag.

Pr. i dag må vi prioritere eksisterende medlemmer høyere enn nye interessenter og ha foreløpig inntaksstopp, grunnet plassmangel. Vi har rundt 20-30 nye potensielle medlemmer bare vi får mer treningstid. Tilbakemeldingen fra mange foresatte er også at de ønsker seg andre treningsdager siden mange bruker helgene til andre aktiviteter..

Vi har engasjert 3 stk. hjelpetrenere som starter 1. Januar 2018. Disse vil være med å utforme ulike grupper og flere alternativer til tider.

Vi har også en målsetning om høyere jenteandel. Til dette har vi utarbeidet flere aktiviteter, rettet mot disse, i bydelen. En av de nye hjelpetrenerne har fått i oppgave å utforme en strategi for rekruttering av flere jenter og lage egen jente-trening.

# http://www.n3sport.no/Downloads/54706/docs/Sagene_logo_farger_35mm.jpg

## G. ÅRSBERETNING SAGENE IF RUGBY 2017

**ARBEIDSUTVALGETS SAMMENSETNING**

Arbeidsutvalget i Rugby består av:

* Elin Longva - Leder
* Sonia Gjesdal – Nestleder
* Marita Evjen – Damer
* Halvor Hoftun – Herrer
* Michael Moulton – Sportslig leder junior
* Andreas Fyri – Sportslig leder senior

Sonia Gjesdal har representert rugby i styret i Sagene IF.

**ARBEIDSUTVALGETS ARBEID**

Det er avholdt månedlige møter med unntak av juli.

Marita Evjen har deltatt på møter i Oslo rugbykrets som styremedlem og SIF rugbys representant.

AU brukt mye tid i oppstarten på hvordan vi best skulle organiserer oss. Dette da Oslo rugbyklubb kom inn med et styret fra tidligere. Det ble da valgt at leder og nestleder skulle fortsette i sine stillinger for å få best kontinuitet i gruppen. Det ble brukt en del tid på organisering av landskampene på Bislett

**AKTIVITET**

Det er startet opp trenerutdanning for seniortrenere på World Rugby nivå 2. Utdanningen skal sertifiseres i løpet av 2018. SIF rugby hadde 5 seniortrenere til stede; Glenn Collins (herrer), Richie White (herrer), David Faller (damer), Pål Strutz (nybegynnere) og Andreas Fyri (nybegynnere).

Det er arrangert rugbyskole for skolene i nærmiljøet.

Juniorene har deltatt på Viking Cup.

Det har vært norsk juniorsamling og turnering på Bislett stadion for landskamp.

Senior herrer vant NM finalen i 15-manns rugby og tapte finalen i 7-mannsrugby i 2017.

Senior damer er halvveis i Norgescup 7-manns som avsluttes sommeren 2018. De ligger på en tredjeplass av de deltagende lagene.

9 herrespillere har spilt kamper for Norge 15-manns i 2017.
3 damespillere har spilt kamper for Norge 7-manns i 2017.

Det er gjennomført nybegynnertreninger hele 2017 og det er to faste trenere til denne satsingen. Foreløpig har en av spillerne her gått videre og spilt seniorrugby. Nybegynnertreningene har vært populære og det er en fin lavterskelinngang for voksne som ønsker å prøve rugby.

SIF rugby har vært teknisk arrangør for to landskamper på Bislett Stadion, en i mai og en i oktober. Begge har vært en sportslig og økonomisk suksess for avdelingen.

Det ble avholdt senior julebord i november med om lag 90 deltagere.

# http://www.n3sport.no/Downloads/54706/docs/Sagene_logo_farger_35mm.jpg

## H. ÅRSBERETNING SAGENE IF SYKKEL 2017

Ved utgangen av 2017 var det 211 medlemmer i sykkelgruppen. Det har vært en jevn strøm av inn og utmeldinger i løpet av året, men med den moderat nedgang av antall medlemmer. Dette skyldes i hovedsak at AU har vært raskere med å melde ut medlemmer som ikke har betalt medlems- og treningsavgift. Vi forventer en stabil medlemsmasse gjennom 2018.

*Økonomi*

Sagene IF Sykkel har nok et år vist måteholdenhet på kostnadssiden og har igjennom sesongen gjennomført alle arrangementer godt innenfor budsjett. Det planlegges økt aktivitet i 2018 som vil gi mer balanse i regnskapet. Sagene IF Sykkel ser med bekymring på kostnadsutviklingen i hoved idrettslaget og at idrettene må bære stadig større del av den administrative byrden i tillegg til medlemsavgiften.

*Situasjonen i Norges Cykleforbund*

Etter et sportslig vellykket verdensmesterskap, sitter Norges Cykleforbund (NCF) med et betydelig underskudd. Sagene IF Sykkel er opptatt av at det kommer klarhet i hva som har skjedd og at det ansvarlige stilles til ansvar. Sagene IF Sykkel har derfor deltatt på ekstraordinært Forbundsting, ordinært Forbundsting og etter flere runder er vi stolt over at Knut Glad representerer nå Sagene IF i et nyvalgt styre i NCF. Sagene IF Sykkel ønsker at et nytt styre jobber med å avklare den økonomiske situasjonen, og gjør sitt ytterste for at breddetilbudet beholdes og satsingen på unge ryttere og kvinnesyklingen videreføres

*Sportslig*

I sesongen 2017 ble det lagt opp til fellestreninger både på landevei og terreng både tirsdag og torsdag. Mot slutten av sesongen ble det også startet cyclocross (CX) trening. Det ble startet fellestreninger uken etter påske, dvs. uke 16, og siste treningsuke var 44. Som tidligere år var oppmøte best i starten av sesongen og deretter sank deltakelsen noe utover sommeren. For landevei ble det kjørt fellestrening i Maridalen og/eller i Grefsenkollen/Tryvann for bakkedrag. Når det gjelder terreng har de hatt faste økter fra Langsetløkka. I mai ble det arrangert terrengsykkelskole med Letth for klubbens medlemmer. Som tidligere år har vi ikke hatt trenere på våre fellestreninger, men det har vært selvjustis hvor en enes om fart og opplegg før start av treningsøktene. Dette er en løsning som har fungert veldig bra. I tillegg til ukedagstreninger ble det lagt opp til felles langtur hver søndag i samme tidsperiode som ukedagstreninger. Søndagsturene har også hatt en positiv effekt for miljøet i klubben da det legges opp til pause underveis.

I gjennom sesongen ble det arrangert klubbmesterskap i ulike grener. For landevei ble det arrangert følgende klubbmesterskap; landevei, tempo og klatring, mens det for terreng arrangeres rundbane og maraton. I tillegg ble det i 2017 sesongen arrangert prøve KM for cyclocross. Det er generelt god deltakelse på våre klubbmesterskap med ca. 25 deltakere på de fleste KMene. Når det er sagt så er det plass til flere deltakere. Basert på resultater i KMene kåres det årlig to stormestere. Sesongen 2017 ble Stine Førland og Erik Hannisdal årets stormestere.

Sagene IF Sykkel og bunaden blir også ofte sett i sykkelritt rundt omkring i Norge. I 2017 sesongen stilte Sagene IF Sykkel lag i Enebakk Rundt, og fikk gode resultater. Bunaden er videre å se i mange ritt hvor våre medlemmer stiller i individuelle klasser hvor mange av rytterne hevder seg. I løpet av sesongen 2017 fikk Sagene IF Sykkel en norgesmester, og dette var Brede Arntzen som ble norgesmester i terreng rundbane. En av Sagene IF Sykkel sine medlemmer, Carl Fredrik Hagen, syklet sesongen 2017 for continental laget Joker Icopal, og deltok blant annet i lag tempoen i Sykkel VM i Bergen.

# http://www.n3sport.no/Downloads/54706/docs/Sagene_logo_farger_35mm.jpg

## F. ÅRSBERETNING SAGENE IF TENNIS 2017

**ARBEIDSUTVALGET**

Arbeidsutvalget Sagene IF Tennis har bestått av følgende personer:

* Leder: Håkon Larssen frem til oktober 2017
* Leder: Mathias Brown Hippe fra oktober 2017.
* Materialforvalter og medlemsansvarlig: Simon Jaanivald.
* Kasserer: Odd Joar Risberg.

Sagene IF Tennis har hatt om lag 5 møter i 2017.

Arbeidsutvalget har fokusert på følgende saker:

1. Tilrettelagt for opptak av tennis som ny gren i Sagene IF på årsmøtet i mars.
2. Rekruttering av medlemmer og etablering av treningstilbud.
3. Fått på plass hovedtrener og assistenttrenere for tennis, og kurset disse.
4. Jobbet med en rehabilitering av tennisbanene på Voldsløkka.
5. Tennis er en ny idrett i Sagene IF, arbeidsutvalgets hovedfokus har derfor vært på å etablere tilbudet og rekruttere medlemmer.

Vi har vært i et møte med Norges tennisforbund (NTF), samt 2 møter og en befaring med deres anleggsansvarlig. Sagene IF tennis v/ leder har vært i jevnlig dialog med NTF. Norges tennisforbund.

**AKTIVITET**

Sagene IF tennis har hatt stor aktivitet i 2017:

* Åpen og gratis tennisdag og tennisskole for barn.
* Tennis for Aktivitetsskolene i nærmiljøet.
* Etablering av faste trening for 4 stk tennisgrupper for barn.

Alt dette er tiltak og aktiviteter som har bidratt til å skape et nytt tennistilbud på Sagene, og som har gitt barn og skoleelever i bydelen en mulighet til å prøve tennis. Mye arbeid er gjort, og vi har fått til mye positivt og bra med tennis på Sagene ila kort tid.

**VEIEN VIDERE**

Vi har satt oss noen mål for 2018:

* arrangere røde-turneringer og interne miniturneringer
* Arrangere tennis-camp og etter-skole-tennis
* Øke kontakten vår med tennis Norge mer generelt.